Românii, fraieriți de un fake news despre educația sexuală. Cum s-a întâmplat.
Imaginea
a fost postată pentru prima dată în 2015 de Daniel Buzdugan care susţinea că
este luată dintr-un manual de clasa a IV-a. În
realitate, imaginea face parte dintr-un atlas, nu dintr-un manual şcolar, după
cum a demonstrat Alex Buiuc, pe pagina sa de Facebook. Fake
news-urile pot influenţa radical părerea părinţilor care acum pot decide dacă
nu vor să-şi lase copii să facă educaţie sexuală.
Probabil ai văzut şi tu pe Facebook o imagine cu
un text dintr-un manual de educaţie sexuală de clasa a-IV-a în care se prezintă
explicit ce înseamnă actul sexual. Află că de fapt imaginea care i-a revoltat
pe mulţi părinţi nu era dintr-un manual destinat copiilor, ci dintr-un atlas.Cum s-a ajuns la această confuzie? Ei bine, în
2015, Daniel Buzdugan a postat poza din aşa-zisul manual, arătându-se revoltat
că cei mici ar putea primi acele informaţii mult prea explicite pentru vârsta
lor. După aprope cinci ani în care poza a fost distribuită masiv, Alex Buiuc
s-a gândit să verifice veridicitatea informaţiei. Uite ce spune Alex Buiuc: "E bine de obicei ca oamenii să treacă de prejudecăţi. E bine să punem în context şi să cercetăm. Există o sumedenie de articole care fac contextul. Nu rămâi la mâna unei singure surse.Nu iei de-a gata un articol. E foarte important în momentul de faţă să-ţi verifici, să cauţi să pui tu informaţie lângă informaţie, sursă lângă sursă, adică să faci treaba unui jurnalist“.